Blaze7451/Wiki-th-20250601 huggingface dataset:
รกลอกตัวก่อนกำหนด

รกลอกตัวก่อนกำหนด (premature separation of placenta, placental abruption, abruptio placentae) เป็นภาวะแทรกซ้อนทางสูติศาสตร์ของการตั้งครรภ์ซึ่งรกได้แยกตัวออกจากผนังมดลูกของมารดาก่อนที่ทารกจะคลอดตามปกติ เป็นสาเหตุที่พบบ่อยสาเหตุหนึ่งของการมีเลือดออกในช่วงท้ายของการตั้งครรภ์ ในมนุษย์ถือว่าการลอกตัวของรกหลังสัปดาห์ที่ 20 ของการตั้งครรภ์และก่อนการเกิดนั้นเป็นการลอกตัวก่อนกำหนด มีอุบัติการณ์ 1% การตั้งครรภ์ทั่วโลกโดยมีอัตราการเสียชีวิตของทารกประมาณ 20-40% ขึ้นอยู่กับความรุนแรงของการลอกตัว รกลอกตัวก่อนกำหนดมีผลต่ออัตราการตายของมารดาอย่างมาก

**พยาธิสรีรวิทยา**
การมีเลือดออกในชั้น decidua basalis ทำให้เกิดการลอกตัวของรก การมีก้อนเลือดเกิดขึ้นจะทำให้มีการลอกตัวออกจากผนังมดลูกมากขึ้นทำให้มีการกดทับอวัยวะเหล่านี้และส่งผลต่อการส่งเลือดไปเลี้ยงตัวอ่อน เลือดหลังรกอาจทะลุผนังมดลูกไปยังช่องท้อง (peritoneal cavity) เรี่ยกว่า Couvalaire uterus ชั้นกล้ามเนื้อมดลูก (myometrium) ในบริเวณนี้จะอ่อนแอและอาจฉีกขาดได้ในช่วงที่มีความดันในมดลูกขึ้นสูงขณะมดลูกหดตัวเพื่อการคลอด การขาดของชั้นกล้ามเนื้อมดลูกจะทำให้เกิดภาวะฉุกเฉินทางสูติศาสตร์ที่เป็นอันตรายถึงชีวิตได้ทันที
ความรุนแรงของภาวะเครียดของทารกจะสัมพันธ์กับความรุนแรงของการลอกตัวของรก ในกรณีที่รกลอกตัวจนหมดหรือเกือบหมดนั้นทารกจะเสียชีวิตเกือบแน่นอนหากไม่ได้รับการผ่าตัดคลอด

**อ้างอิง**
หมวดหมู่:การตั้งครรภ์
หมวดหมู่:สูติศาสตร์
องค์การอนุรักษ์แห่งอังกฤษ

องค์การอนุรักษ์แห่งอังกฤษ หรือที่เดิมเรียกว่า คณะกรรมาธิการสิ่งก่อสร้างและอนุสาวรีย์ทางประวัติศาสตร์แห่งอังกฤษ (English Heritage (ชื่อเดิม Historic Building and Monuments Commission for England)) เป็นองค์การอิสระของรัฐบาลที่ไม่ขึ้นต่อกระทรวงใดของรัฐบาลแห่งสหราชอาณาจักรที่มีวัตถุประสงค์อย่างกว้างๆ ในการบริหารสิ่งแวดล้อมที่ก่อสร้างขึ้นในประวัติศาสตร์ในอังกฤษ ในปัจจุบันสนับสนุนโดยกระทรวงวัฒนธรรม, มีเดีย และ กีฬาแห่งสหราชอาณาจักร
องค์การอนุรักษ์แห่งอังกฤษก่อตั้งขึ้นตามรายละเอียดของ “พระราชบัญญัติว่าด้วยมรดกแห่งชาติ ค.ศ. 1983” (National Heritage Act 1983) โดยมีหน้าที่บำรุงรักษาอนุสรณ์สถานโบราณที่เดิมอยู่ในความรับผิดชอบของกระทรวงสิ่งแวดล้อม, อาหาร และ กิจการชนบทแห่งสหราชอาณาจักร นอกจากนั้นพระราชบัญญัติ ค.ศ. 1983 ก็ยังยุบเลิกองค์การต่างๆ ที่เคยทำหน้าที่เป็นที่ปรึกษาเกี่ยวกับกิจการดังว่าและรวมเข้าเป็นองค์การใหม่ แต่องค์การที่ปรึกษาราชกรรมาธิการว่าด้วยอนุสาวรีย์ประวัติศาสตร์แห่งอังกฤษ (Royal Commission on the Historical Monuments of England, RCHME) มิได้เข้าร่วมจนกระทั่งเมื่อวันที่ 1 เดือนเมษายน ของปี ค.ศ. 1999
ความรับผิดชอบที่เป็นที่รู้จักกันดีขององค์การอนุรักษ์แห่งอังกฤษคือการเป็นผู้รับผิดชอบดูแลสถานที่สำคัญทางประวัติศาสตร์และโบราณคดีกว่า 400 แห่งตั้งแต่สโตนเฮนจ์ที่เชื่อกันว่าสร้างขึ้นราว 2500 ปีก่อนคริสต์ศักราชเรื่อยมาจนถึงดิไอรอนบริดจ์ที่สร้างในปี ค.ศ. 1775 ในปี ค.ศ. 2007/08 มีผู้เข้าเยี่ยมชมอนุสรณ์สถานที่อยู่ในการดูแลของเจ้าหน้าที่ขององค์การอนุรักษ์แห่งอังกฤษเป็นจำนวนราว 5.3 ล้านคน  นอกจากนั้นแล้วองค์การอนุรักษ์แห่งอังกฤษก็ยังมีบทบาทสำคัญในการทำการอนุรักษ์, ให้คำปรึกษา, ลงทะเบียน และ พิทักษ์สิ่งแวดล้อมทางประวัติศาสตร์ และบำรุงรักษาหอเอกสารสำหรับสาธารณชน--หอเอกสารอนุสรณ์สถานแห่งชาติ (National Monuments Record, NMR) อีกด้วย

**อ้างอิง**

**แหล่งข้อมูลอื่น**
 English Heritage website- Images of England website date=2009-08-13 - The English Heritage Photo Archive- Chief Executive website- Director of Property Presentation - Dr Anna Keay
หมวดหมู่:องค์การอนุรักษ์ในสหราชอาณาจักร
หมวดหมู่:โบราณสถานขององค์การอนุรักษ์แห่งอังกฤษ

หมวดหมู่:โบราณสถานในสหราชอาณาจักร
หมวดหมู่:องค์การอนุรักษ์แห่งอังกฤษ
หมวดหมู่:โบราณสถานในสหราชอาณาจักร

สหราชอาณาจักร
สหราชอาณาจักร
หมวดหมู่:สิ่งก่อสร้างในสหราชอาณาจักร
หมวดหมู่:สถานที่ท่องเที่ยวในสหราชอาณาจักร
การเจริญเกิน

การเจริญเกิน (hyperplasia) เป็นคำทั่วไปหลายถึงการเพิ่มจำนวนของเซลล์ในอวัยวะหรือเนื้อเยื่อที่มากกว่าปกติ การเจริญเกินอาจทำให้เกิดการเพิ่มขนาดของอวัยวะได้และบางครั้งก็ถูกใช้ในความหมายใกล้เคียงกันกับ benign neoplasia หรือ benign tumor (เนื้องอกชนิดไม่ร้าย)
การเจริญเกินเป็นการตอบสนองต่อสิ่งกระตุ้นที่อาจกลายเป็นเนื้องอกได้ที่พบบ่อย ในระดับย่อยๆ นั้นเซลล์แต่ละเซลล์จะมีลักษณะปกติเพียงแต่มีการเพิ่มจำนวนมากขึ้น บางครั้งเซลล์อาจมีขนาดใหญ่ขึ้นได้ (hypertrofia) การเจริญเกินนั้นแตกต่างจากการโตเกิน (hypertrophy) ตรงที่การเปลี่ยนแปลงของเซลล์ในการโตเกินนั้นจะทำให้เซลล์มีขนาดใหญ่ขึ้น ในขณะที่การเจริญเกินนั้นเซลล์จะมีจำนวนมากขึ้น

**อ้างอิง**
หมวดหมู่:พยาธิกายวิภาคศาสตร์
หมวดหมู่:พยาธิวิทยา
แผ่นดินไหวครั้งใหญ่คันโต ค.ศ. 1923

ไฟล์:Metropolitan Police Office after Kanto Earthquake.jpg|thumb|อาคารกรมตำรวจนครบาลในย่านมารูโนอูจิกำลังถูกเพลิงไหม้|right|270px
แผ่นดินไหวครั้งใหญ่คันโต ค.ศ. 1923 (พ.ศ. 2466) เป็นเหตุแผ่นดินไหวครั้งใหญ่ในรัชสมัยไทโชของญี่ปุ่น เกิดขึ้นเมื่อวันที่ 1 กันยายน ค.ศ. 1923 ซึ่งตรงกับพุทธศักราช 2466 เวลา 11:58:44 น. ตามเวลาในท้องถิ่น บริเวณภาคคันโต บนเกาะฮนชู มีจุดศูนย์กลางอยู่ใต้ทะเล บริเวณเกาะอิซูโอชิมะ ในอ่าวซางามิ 
แผ่นดินไหวก่อให้เกิดความเสียหายแก่กรุงโตเกียว เมืองท่าโยโกฮามะ จังหวัดชิบะ จังหวัดคานางาวะ และจังหวัดชิซูโอกะ  ประมาณการว่ามีผู้เสียชีวิตประมาณ 100,000 คน มีผู้สูญหายที่คาดว่าเสียชีวิตแล้วประมาณ 40,000 คน เนื่องจากเหตุเกิดขึ้นในช่วงเที่ยงวัน ขณะประชาชนกำลังใช้เตาไฟหุงอาหาร ทำให้เกิดเพลิงไหม้ และเนื่องจากมีพายุไต้ฝุ่นอยู่ทางตอนเหนือของญี่ปุ่น ทำให้มีกระแสลมแรงจึงเกิดเพลิงลุกลาม  ประกอบกับระบบท่อส่งน้ำเกิดชำรุดอันเป็นผลมาจากแผ่นดินไหว ส่งผลให้การดับเพลิงต้องใช้เวลาถึง 3 วัน ตั้งแต่วันที่ 1 จนถึงวันที่ 3 กันยายน นอกจากนี้ยังเกิดดินถล่มในหลายพื้นที่

**แผ่นดินไหว**
บันทึกของกัปตันเรือ SS Dongola ขณะที่เรือของเขาทอดสมอในโยโกฮามะ ระบุว่า:
"เมื่อเวลา 11:55 น. เรือเริ่มสั่นสะเทือนอย่างรุนแรงและเมื่อมองไปทางชายฝั่งได้มีแผ่นดินไหวรุนแรงเกิดขึ้นอาคารหลายแห่งกำลังยุบตัวทุกทิศทางและไม่กี่นาทีต่อมาฝุ่นผงจากอาคารได้กระจายไปทั่วทำให้ไม่สามารถมองเห็นตัวเมืองได้ เขามองเห็นไฟที่กำลังลุกไหม้ทั่วทิศทางและเวลาครึ่งชั่วโมงต่อมาทั้งเมืองก็อยู่ใต้เปลวเพลิง"
แผ่นดินไหวครั้งนี้ก่อให้เกิดความเสียหายอย่างมากในโตเกียวและโยโกฮามะรวมถึงจังหวัดโดยรอบได้แก่ จังหวัดชิบะ จังหวัดคานางาวะ และจังหวัดชิซูโอกะ และก่อให้เกิดความเสียหายอย่างกว้างขวางทั่วภูมิภาคคันโต แรงสั่นสะเทือนของแผ่นดินไหวครั้งนี้แรงมากจนสามารถเคลื่อนพระพุทธรูปโคโตกูอิงที่มีน้ำหนักถึง 121 ตัน ที่อยู่ห่างจากศูนย์กลาง 60 กม. ได้ถึง 60 เซนติเมตร 
มีผู้เสียชีวิตประมาณ 142,800 ราย สูญหายประมาณ 40,000 คน ผู้สูญหายส่วนใหญ่ถูกสันนิษฐานว่าเสียชีวิต ตามรายงานสรุปของคาจิมะ คอร์ปอเรชั่นในเดือนกันยายน ค.ศ. 2004 มีผู้เสียชีวิต 105,385 รายในแผ่นดินไหว

**ความเสียหาย**
แผ่นดินไหวได้เกิดขึ้นในช่วงเวลาที่ผู้คนกำลังทำอาหาร ผู้เสียชีวิตหลายคนเสียชีวิตเนื่องจากเหตุการณ์ไฟไหม้ที่เกิดขึ้นหลังแผ่นดินไหว ไฟได้เริ่มไหม้ทันทีหลังจากที่เกิดแผ่นดินไหว ไม่นานไฟไหม้ได้เพิ่มกำลังขึ้นเป็นพายุไฟทำให้ไฟลุกลามไปทั่วเมือง 

**อ้างอิง**

**แหล่งข้อมูลอื่น**
  Great Kanto Earthquake 1923 Online photo gallery by A. Kengelbacher
2466
หมวดหมู่:แผ่นดินไหวในภูมิภาคคันโต
น้ำซับ

น้ำซับ (spring) เป็นการไหลของน้ำใต้ดินที่ตัดกับผิวดินโดยธรรมชาติ ซึ่งน้ำซับออกมาจากผิวดินได้โดยแรงโน้มถ่วงประมาณร้อยละ 10 เป็นลักษณะของน้ำซับที่มักเกิดขึ้นบ่อยๆ การเปลี่ยนแปลงค่าของการซึมผ่านในหินเป็นเหตุผลสำคัญที่ทำให้ได้น้ำซับเป็นแห่งๆ และถ้าหากว่าชั้นทรายวางตัวอยู่เหนือชั้นดินเหนียวที่ไม่ให้น้ำซึมผ่าน เมื่อน้ำเคลื่อนผ่านลงไปข้างล่างยังชั้นทรายก็จะไหลออกไปด้านข้างและไหลไปตามรอยสัมผัสกับดินเหนียวจนโผล่ออกมาเป็นน้ำซับได้
น้ำซับพบได้ในหินเกือบทุกชนิด แต่ที่เป็นน้ำซับใหญ่ๆ มักมาจากหินปูน หินละลาย และชั้นกรวด น้ำซับมีอัตราการไหลแตกต่างกันออกไป บ้างก็แสดงลักษณะไหลแรง ไหลค่อยไปตามฤดูกาล โดยทั่วไปน้ำซับออกมาในตอนช่วงหลังเที่ยงคืนจนถึงสว่างและจะลดลงอย่างต่อเนื่อง เพราะช่วงกลางวันต้นไม้จะดูดเอาน้ำจากชั้นน้ำไปใช้นั่นเอง
ถ้ามีปริมาณน้ำมากสามารถนำมาใช้ได้ ในกรณีที่น้ำไหลมีกำลังแรงมาก เรียกว่า “น้ำพุ” มีประโยชน์ในการนำกลับมาใช้เป็นแหล่งน้ำสำหรับอุปโภคและบริโภค

**อ้างอิง**
 http://www.rmutphysics.com/CHARUD/naturemystery/sci3/geology/8/index_ch_8-3.htm date=2010-01-04 
หมวดหมู่:น้ำ
หมวดหมู่:ธรณีวิทยา
ปราสาทคาร์ไลล์

ปราสาทคาร์ไลล์ (Carlisle Castle) เป็นปราสาทที่มีอายุกว่า 900 ปีที่ตั้งอยู่ที่คาร์ไลล์ในมณฑลคัมเบรียในสหราชอาณาจักร เพราะตำแหน่งที่ตั้งที่อยู่ไม่ไกลจากพรมแดนระหว่างอังกฤษและสกอตแลนด์ทำให้ปราสาทคาร์ไลล์มีบทบาทสำคัญในประวัติศาสตร์อังกฤษในด้านการสงครามและการถูกรุกราน ปราสาทคาร์ไลล์เป็นปราสาทที่สร้างขึ้นในรัชสมัยของสมเด็จพระเจ้าวิลเลียมที่ 2 แห่งอังกฤษในคริสต์ศตวรรษที่ 11
ปราสาทคาร์ไลล์เป็นสิ่งก่อสร้างอยู่ในรายชื่อสิ่งก่อสร้างภายใต้การพิทักษ์ ระดับ 1  ในปัจจุบันอยู่ภายใต้การบริหารขององค์การอนุรักษ์แห่งอังกฤษ

**อ้างอิง**


**ดูเพิ่ม**
 องค์การอนุรักษ์แห่งอังกฤษ- ปราสาท- ส่วนประกอบของปราสาท

**แหล่งข้อมูลอื่น**
คาร์ไลล์
หมวดหมู่:โบราณสถานขององค์การอนุรักษ์แห่งอังกฤษ
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สถาปัตยกรรมสมัยกลาง
หมวดหมู่:สิ่งก่อสร้างในเทศมณฑลคัมเบรีย
หมวดหมู่:สิ่งก่อสร้างภายใต้การพิทักษ์ระดับ 1
ธุรกิจเพื่อสังคม

ธุรกิจเพื่อสังคม (Social business) เป็นคำที่นิยามขึ้นโดยศาสตราจารย์ มูฮัมหมัด ยูนูส ผู้ได้รับรางวัลโนเบลสาขาสันติภาพ โดยเขาอธิบายไว้ในหนังสือของตน
ในหนังสือเล่มนี้ ยูนูสให้คำจำกัดความของธุรกิจเพื่อสังคมว่าเป็นธุรกิจที่:- สร้างและออกแบบมาเพื่อแก้ไขปัญหาด้านสังคม- เป็นบริษัทที่ไม่ขาดทุนและไม่จ่ายเงินปันผล เช่น
# สามารถในการพึ่งพาตนเองทางด้านการเงิน และ
# กำไรที่ได้รับจากธุรกิจจะถูกนำไปลงทุนซ้ำในธุรกิจนั้นเอง (หรือใช้ในการเริ่มธุรกิจเพื่อสังคมอื่น ๆ) โดยมีเป้าหมายเพื่อสร้างผลกระทบต่อสังคมในทางบวก เช่น ขยายการเข้าถึงของบริษัท ปรับปรุงผลิตภัณฑ์หรือบริการ หรืออุดหนุนภารกิจทางสังคมในรูปแบบอื่น ๆ
รูปแบบนี้แต่งตั้งจากธุรกิจที่มุ่งแสวงหากำไรสูงสุด เนื่องจากเป้าหมายหลักของธุรกิจเพื่อสังคมไม่ใช่การเพิ่มกำไรให้สูงสุด (ถึงแม้จะมีความปรารถนาในการสร้างกำไรก็ตาม) นอกจากนี้ เจ้าของธุรกิจจะไม่ได้รับเงินปันผลใด ๆ จากผลกำไรทางธุรกิจเลย
ในทางกลับกัน ธุรกิจเพื่อสังคมนั้นแตกต่างจากองค์การไม่แสวงหาผลกำไรตรงที่ไม่ต้องพึ่งพาเงินบริจาค หรือเงินช่วยเหลือจากภาคเอกชนหรือภาครัฐ เพื่อความอยู่รอดและการดำเนินกิจการ เพราะธุรกิจประเภทนี้สามารถพึ่งพาตัวเองได้เช่นเดียวกับธุรกิจอื่น ๆ ยิ่งไปกว่านั้น อีกสิ่งหนึ่งที่แตกต่างจากองค์การไม่แสวงหาผลกำไร คือ เงินทุนในองค์การจะถูกใช้เพียงครั้งเดียวในการทำงานจริง แต่เงินทุนในธุรกิจเพื่อสังคมจะถูกใช้ในการลงทุนเพื่อเพิ่มและปรับปรุงการดำเนินการของธุรกิจในการทำงานโดยไม่มีกำหนดระยะเวลา ซึ่งยูนูสกล่าวไว้ว่า "เงินการกุศลมีชีวิตเพียงครั้งเดียว ส่วนเงินธุรกิจเพื่อสังคมสามารถนำไปลงทุนซ้ำแล้วซ้ำเล่าได้"
ในทางปรัชญา ธุรกิจเพื่อสังคมนั้นมีพื้นฐานมาจากสิ่งที่ยูนูสระบุว่าเป็นแรงจูงใจพื้นฐานของมนุษย์ 2 ประการ ได้แก่ ความเห็นแก่ตัว และ การเสียสละส่วนตน คนที่เห็นแก่ตัว มักแสวงหากำไรผ่านทางธุรกิจโดยไม่คำนึงถึงตนเอง อย่างไรก็ตาม ธุรกิจเพื่อสังคมยังขึ้นอยู่กับแรงจูงใจประการหลังนี้ โดยให้ผู้คนให้บริการการกุศล เช่น การก่อตั้งศาสนสถานต่าง ๆ อาทิ วัด โบสถ์ มัสยิด โบสถ์ยิว รวมไปถึงพิพิธภัณฑ์ศิลปะ สวนสาธารณะ คลินิกสุขภาพ หรือศูนย์ชุมชน สำหรับยูนูส ผลกำไรที่ได้รับจากการดำเนินธุรกิจเพื่อสังคมนั้นสำคัญน้อยกว่าผลดีที่เกิดขึ้นต่อสังคมโดยรวม ล่าสุด มูฮัมหมัด ยูนูส ได้ก่อตั้ง Yunus Social Business (YSB) เพื่อศึกษา สนับสนุน และลงทุนในธุรกิจเพื่อสังคมในกลุ่มคนรุ่นใหม่
เมื่อไม่นานมานี้ งานวิจัยทางวิชาการจำนวนมากได้ศึกษาว่า บล็อกเชน และโดยเฉพาะอย่างยิ่ง สัญญาอัจฉริยะ มีส่วนช่วยสนับสนุนการพัฒนาแนวคิดทางธุรกิจทางสังคม โดยนักวิจัยมีความเห็นว่า การใช้บล็อกเชนร่วมกับสัญญาอัจฉริยะ สามารถทำหน้าที่เป็นตัวเร่งให้เกิดธุรกิจทางสังคมที่ยั่งยืนได้

**ดูเพิ่ม**
 การลงทุนแบบคำนึงผลกระทบเชิงบวก- ผู้ประกอบการสังคม- การประกอบการสังคม- กิจการเพื่อสังคม- สองบรรทัดฐาน- สามบรรทัดฐาน- รายชื่อกิจการเพื่อสังคม- ความยั่งยืนของผู้ประกอบการ- ฐานพีระมิด

**อ้างอิง**
หมวดหมู่:การพัฒนาเศรษฐกิจ
หมวดหมู่:กิจการเพื่อสังคม
หมวดหมู่:เศรษฐศาสตร์สังคม
หมวดหมู่:การประกอบการสังคม
ประธานมณฑล

ไฟล์:Blenheim_Plan.png|thumb|220px |ผังแสดงเฉพาะประธานมณฑลของวังเบล็นไฮม์ที่เป็นบริเวณตอนกลางของตัววังที่มีปีกสองข้างอ้อมมาโอบรอบลานเกียรติยศ
ประธานมณฑลของสิ่งก่อสร้างที่เวียนนา
ประธานมณฑล (Corps de logis) คือช่วงของตัวตึกที่เป็นบริเวณหลักของสิ่งก่อสร้างที่มีขนาดใหญ่โดยเฉพาะเมื่อกล่าวถึงคฤหาสน์ หรือ วังแบบคลาสสิกหรือบาโรก ประธานมณฑลประกอบด้วยห้องหลัก, ห้องชุดที่ประทับ และ ทางเข้าสิ่งก่อสร้าง ห้องที่หรูหราที่สุด ที่เด่นที่สุดที่มักจะตั้งอยู่บนชั้นที่สองของสิ่งก่อสร้างจะเรียกว่า “piano nobile” 
ประธานมณฑลมักจะขนาบด้วยปีกรองที่ต่ำกว่า และถ้าบริเวณทั้งสามโอบรอบลาน ลานนี้ก็จะเรียกว่า “ลานเกียรติยศ” (Cour d'Honneur) ตัวอย่างของประธานมณฑลพบในสิ่งก่อสร้างของยุคคลาสสิกหลายแห่งในยุโรปที่รวมทั้งพระราชวังแวร์ซายส์, วังเบล็นไฮม์ และ วังพิตติ. 
ส่วนของตัวตึกหลักของวังในยุคกลางของฝรั่งเศสของคฤหาสน์มาเนอร์ก็มักจะเรียกว่า “ประธานมณฑล” 

**ดูเพิ่ม **
 สถาปัตยกรรมคลาสสิก - ส่วนประกอบของสิ่งก่อสร้าง
หมวดหมู่:ส่วนประกอบของสิ่งก่อสร้าง
หมวดหมู่:เค-อง!

หมวดหมู่:แฟรนไชส์การ์ตูนญี่ปุ่น
หมวดหมู่:มังงะที่ตีพิมพ์ในปี พ.ศ. 2550
หมวดหมู่:อนิเมะที่ออกฉายในปี พ.ศ. 2552
หมวดหมู่:โรงเรียนในวรรณกรรม
หมวดหมู่:เกียวโตแอนิเมชัน
แอ่งยุบปากปล่อง

แอ่งยุบปากปล่องถ่ายจากดาวเทียม
แอ่งยุบปากปล่อง หรือ แอ่งภูเขาไฟรูปกระจาด (caldera) เป็นแอ่งภูเขาไฟที่มีขอบแอ่งเอียงชันลาดลงสู่ก้นแอ่ง อาจมีหรือไม่มีกรวยภูเขาไฟขนาดต่างๆ โผล่อยู่ที่ก้นแอ่งก็ได้ แอ่งภูเขาไฟแบบนี้เกิดขึ้นจากการระเบิดอย่างรุนแรงและฉับพลันในส่วนลึกลงไปของภูเขาไฟ โดยมีพลังระเบิดมากพอที่จะผลักดันส่วนบนให้กระจัดกระจายออกไปรอบทิศทาง ทำให้ปริมาณหินมหาศาลเคลื่อนย้าย เกิดเป็นรอยรูปกระจาดขึ้น หลังจากนั้น การระเบิดย่อย ๆ หรือการหลั่งไหลของลาวาขึ้นสู่ผิวพื้นก้นกระจาด ก็อาจทำให้เกิดกรวดภูเขาไฟย่อย ๆ หรือใหญ่ ๆ ขึ้นท่ามกลางแอ่งก้นกระจาดอีกต่อหนึ่ง
ตัวอย่างภูมิประเทศแบบนี้เห็นได้ชัดที่ หมู่เกาะกรากะตัว ประเทศอินโดนีเซีย ภูเขาไฟตาอาล ใกล้กรุงมะนิลา ประเทศฟิลิปปินส์ และที่ภูเขาไฟวิสุเวียส ในประเทศอิตาลี ในประเทศไทยนั้น มีตัวอย่างที่เข้าใจว่าเป็นแอ่งภูเขาไฟเล็ก ๆ แบบนี้ที่เขาหลวง อำเภอคีรีมาศ จังหวัดสุโขทัย อันเป็นภูเขาไฟที่สงบแล้ว

**เครเตอร์**
เครเตอร์เป็นปากปล่องที่มีลักษณะเป็นแอ่งค่อนข้างกลมขนาดเส้นผ่าศูนย์กลางไม่เกิน 1 กิโลเมตร เป็นผลจากการปะทุของก๊าซและตะกอนภูเขาไฟ ส่วนแอ่งยุบปากปล่องมีลักษณะคล้ายเครเตอร์แต่มีขนาดใหญ่กว่าตั้งแต่ 1 ถึง 50 กิโลเมตร มีรูปร่างกลมถึงค่อนข้างรีมักถูกปิดทับด้วยน้ำฝนหรือหิมะ เกิดจากการแตกหักของโครงสร้างภูเขาไฟทำให้ชั้นหินหลอมเหลวใต้ภูเขาไฟเกิดการทรุดหรือยุบตัวลง

**แอ่งยุบปากปล่องเยลโลว์สโตน**
แอ่งยุบปากปล่องในเยลโลว์สโตน
อุทยานแห่งชาติเยลโลว์สโตนมีชื่อเสียงในเรื่องของกีเซอร์และน้ำพุร้อน ถือเป็นหลักฐานที่บ่งชี้ถึงการมีระบบแมกมาที่มียังพลังอยู่ ระบบแมกมานี้เคยทำให้เกิดการระเบิดของภูเขาไฟครั้งรุนแรงที่สุดในประวัติศาสตร์โลกที่เรียกได้ว่า ซูเปอร์วอลเคโน มาแล้วหลายครั้ง หนึ่งในนั้นสร้างแอ่งยุบปากปล่องที่มีเส้นผ่านศูนย์กลางถึงประมาณ 50 ไมล์ (ประมาณ 80 กิโลเมตร) หอสังเกตการณ์ภูเขาไฟในเยลโลว์สโตนตรวจจับแผ่นดินไหว การเสียรูปของพื้นดิน การไหลและอุณหภูมิของกระแสน้ำในพื้นที่อย่างใกล้ชิด พบว่ามีกลุ่มของแผ่นดินไหวเกิดขึ้นเป็นครั้งคราว ทำให้แผ่นดินยกตัวขึ้นและลำธารมีการเปลี่ยนแปลงทั้งปริมาณและอุณหภูมิของน้ำ แต่ก็ยังไม่มีหลักฐานบ่งบอกว่าจะมีการระเบิดของภูเขาไฟเกิด ขึ้นในอนาคตอันใกล้นี้ การระเบิดของภูเขาไฟในเยลโลว์สโตนครั้งล่าสุดเกิดขึ้นเมื่อ 70,000 ปีก่อน ทำให้เกิดลาวาหลากของที่ราบสูง Pitchstone ลาวาหลากนี้มีขนาดเท่ากับวอชิงตัน ดี.ซี. และหนามากกว่า 100 ฟุต (30 เมตร) ใต้เยล์โลว์สโตนมีจุดศูนย์รวมความร้อน (hotspot) อยู่ จุดศูนย์รวมความร้อนเป็นมวลของวัสดุร้อนที่ลอยผ่านชั้นแมนเทิลของโลกขึ้นมา มันจะส่งผ่านความร้อนออกสู่พื้นที่รอบ ๆ แล้วกลายเป็นแรงขับดันในเปลือกโลกที่ทำให้เกิดแผ่นดินไหวและไม่บ่อยนัก ทำให้เกิดภูเขาไฟระเบิด

**อ้างอิง**
 พจนานุกรมศัพท์ธรณีวิทยา คณะอนุกรรมการจัดทำพจนานุกรมธรณีวิทยา พ.ศ. ๒๕๓๐- http://lms.thaicyberu.go.th/officialtcu/main/advcourse/presentstu/course/ww521/kurokung/kurokung_web1/page05_1.htmlfix-attempted=yes - http://geothai.net/2009/index.php?option=com_content&view=article&id=212:the-volcano-beneath-yellowstone&catid=50
หมวดหมู่:ธรณีสัณฐานภูเขาไฟ
หมวดหมู่:หินอัคนี
หมวดหมู่:วิทยาภูเขาไฟ
กรรมการ (ซามูไรสปีริท)

คุโรโกะ (黒子; Kuroko) หรือเป็นที่รู้จักกันในชื่อที่นักเล่นเกมชาวไทยนิยมเรียกกันว่า กรรมการ เป็นตัวละครจากเกมซามูไร สปีริท ซึ่งเป็นกรรมการถือธงสี ขาว-แดง คอยตัดสินในการทำศึกในเกมอยู่หลายภาค ให้เสียงพากย์โดยมาซากิ ยูซุอิ (ในภาคแรกและภาคสาม), เอย์จิ ยาโน่ (ในขณะทำการตัดสินของภาคที่สอง), โทชิคาสุ นิชิมูระ (ในขณะทำการศึกของภาคที่สอง), คาโอริ มินามิ (ในซามูไรโชดาวน์ 64) และทาคูมิ ซาโต้ (ในซามูไรโชดาวน์ VI)

**ประวัติตามท้องเรื่อง**
ไม่มีใครรู้แน่ชัดถึงความเกี่ยวข้องกับคุโรโกะรวมทั้งแหล่งที่มา โดยทราบเพียงแต่เรื่องราวที่เขาได้ถูกบังคับให้เป็นกรรมการการตัดสินการแข่งขันในฐานะที่เป็นบ่าวไพร่ให้กับอามาคุสะ ชิโร่ เนื่องจากพี่น้องคนอื่นๆถุกจับเป็นตัวประกัน ภายหลังจากที่อามาคุสะถูกกำจัดลงแล้ว เขาก็กลับไปหาญาติพี่น้องของเขาได้อย่างพร้อมหน้ากันอีกครั้ง นอกจากนี้ หนึ่งในพี่น้องของเขายังเคยร่วมงานที่มีความสัมพันธ์กับนิโคติน คาเฟอีนผู้เป็นอาจารย์ของฮาโอมารุในช่วงก่อนหน้านี้ ซึ่งมีความชำนาญในการใช้เวทมนตร์คาถาอีกด้วย
ในส่วนบุคลิกลักษณะของคุโรโกะยังคงเป็นปริศนา และเป็นเรื่องยากที่จะบอกได้ว่าพี่น้องคนใดที่ใช้ชื่อว่าคุโรโกะ นอกจากนี้ อาจเป็นไปได้ว่าคุโรโกะจะมิได้มีสถานภาพที่เป็นมนุษย์แต่อย่างใด

**ข้อมูลจำเพาะ**
 ชื่อ : คุโรโกะ (黒子)- ชื่อที่คนไทยนิยมเรียก : กรรมการ- ถิ่นกำเนิด : คาวาชิ, Japan- วันเดือนปีเกิด : 27 พฤษภาคม- กรุ๊ปเลือด : 158 ซม.- กรุ๊ปเลือด : 44 กก.- กรุ๊ปเลือด : AB

**ข้อมูลเพิ่มเติม**
 นักเล่นเกมต่อสู้ชาวไทยมักเรียกชื่อของ คุโรโกะ โดยใช้ชื่อว่า กรรมการ- วิธีการกดสูตรนำกรรมการมาใช้ ใน ซามูไร สปีริท ภาค 2 คือ ในฉากเลือกตัวละคร ให้กด บน, ล่าง, ซ้าย, บน, ล่าง, ขวา, A- คุโรโกะ เป็นตัวละครลับใน ซามูไร สปีริท ภาค 2 ที่มีความโด่งดังในสมัยนั้น ในการนำท่าไม้ตายของนักสู้จากบริษัท SNK ทั้งจาก ตำนานกาโร่เด็นเซทสึ และ อาร์ทออฟไฟท์ติ้ง หลายรายมารวมกันถึงกว่า 10 ท่า นับว่าเป็นตัวละครที่มีความร้ายกาจที่สุดในสมัยนั้นเลยทีเดียว- คุโรโกะ ยังเป็นตัวละครลับในภาค 3 ที่เข้ามาต่อสู้ได้ด้วยเช่นกันโดยจะเป็นฝ่าย ซีพียู (เงื่อนไขมีอยู่ในนิตยสารเมก้า และเกมแม็ค เล่มเก่า)

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "คุโรโกะ" 
หมวดหมู่:ตัวละครเกม
หมวดหมู่:ตัวละครจากเกมชุดซามูไรสปิริตส์
เลียม นีสัน

วิลเลียม จอห์น "เลียม" นีสัน, โอบีอี (William John "Liam" Neeson, OBE) เป็นนักแสดง ชาวไอร์แลนด์ ที่ต่อมาเป็นพลเมืองอเมริกันตั้งแต่ปี 2009 เขาเป็นที่รู้จักจากบทบาทออสการ์ ชินด์เลอร์ ในภาพยนตร์เรื่อง Schindler's List, บทไมเคิล คอลลินส์ใน Michael Collins, บทไควกอน จินน์ ใน Star Wars Episode I: The Phantom Menace, บทอัลเฟรด คินเซย์ ใน Kinsey, บทแอสลัน ในภาพยนตร์ซีรีส์ The Chronicles of Narnia และจะรับบทจอห์น "แฮนนิบอล" สมิธ ใน A-Team movie เขาเกิดในบัลลีเมนา เคาน์ตีแอนทริม และศึกษาที่นั่นที่มหาวิทยาลัยเบลฟาสต์ เขาย้ายไปดับลินหลังจากจบมหาวิทยาลัยและเริ่มอาชีพการแสดง ร่วมกับคณะละครเวทีแอบบี ในต้นคริสต์ทศวรรษ 1990 เขาย้ายมาที่สหรัฐอเมริกา ที่เขาเป็นที่รู้จักมากขึ้นจากการแสดงเรื่อง Schindler's list ทำให้เขาเป็นบุคคลมีฐานชื่อเสียงที่ดี เขายังเล่นในหนังแนวบล็อกบัสเตอร์หลายเรื่องอย่างเช่น The Dead Pool, Darkman, Rob Roy, Kingdom of Heaven, Batman Begins, และ Taken ด้านชีวิตส่วนตัวเขาเป็นพ่อม่ายอยู่ในนิวยอร์กกับบุตรชาย 2 คน

**ผลงานด้านการแสดง**

**อ้างอิง**

**แหล่งข้อมูลอื่น**
 553- liamneeson- 52070- 490910
หมวดหมู่:นักแสดงไอริช‎
หมวดหมู่:บุคคลจากเทศมณฑลแอนทริม
หมวดหมู่:ผู้ได้รับเครื่องราชอิสริยาภรณ์โอบีอี‎
เลโอ โซสเซย์

เลโอ โซสเซย์ (เกิด 15 มกราคม พ.ศ.2533) ชื่อเล่น มิไต เป็นหนุ่มลูกครึ่ง ไทย-ฝรั่งเศส เป็นอดีตสมาชิกวง B.O.Y นักแสดงและพิธีกรชาย ชาวไทย ปัจจุบันสังกัด จีเอ็มเอ็มทีวี

**ประวัติ**
เลโอเริ่มเข้าวงการบันเทิงโดยเป็นศิลปิน นักร้องบอยแบนด์วงB.O.Y เกิดขึ้นจากเจมส์ เรืองศักดิ์ ลอยชูศักดิ์ โดยชักชวนมาเป็นหนึ่งสมาชิกของB.O.Y และมีผลงานเพลงร่วมเพื่อนๆในวงโดยมีสมาชิก (เต็งหนึ่ง)​ กฤษณกัณท์ มณีผกาพันธ์, (เจมส์)​ กิจเกษม แมคแฟดเดน  และ (เม้าส์)​ ณัฐชา จันทพันธ์ ในนามวงB.O.Y ปัจจุบัน บี-โอ-วาย ได้ต่างแยกย้ายกันไป ทำสิ่งที่ตัวเองทำ ปัจจุบัน เลโอ หันมาเป็นพิธีกร นักแสดง ก็มีผลงานล่าสุด เรื่อง ปล้นนะยะ 2 และ เรื่อง รักโง่ๆ 
ชีวิตส่วนตัว ปัจจุบันคบหาดูใจอยู่กับ ชาช่า อริต์ตา รามณรงค์
ด้านการศึกษา ระดับมัธยมศึกษาตอนปลายจบจากโรงเรียนมัธยมวัดนายโรง​ ระดับปริญญาตรีจบจากคณะมนุษยศาสตร์ มหาวิทยาลัยรามคำแหง สาขาวิชาภาษาฝรั่งเศส

**ผลงานเพลง**

**B.O.Y**

**ผลงานแสดง**

**ละครโทรทัศน์**

**ซีรีส์**

**ซิทคอม**

**ภาพยนตร์**


**ภาพยนตร์สั้น**
 2555 ภาพยนตร์สั้น รักจริง ปิ๊งเก้อ "ความลับของเพื่อน"- 2556 ภาพยนตร์สั้น รักจริง ปิ๊งเก้อ "Stuck On You" คู่กับ (พราว) วงโอลีฟส์

**ผลงานพิธีกร**
 รักจริงปิ๊งเก้อ ช่อง แบงแชนแนล- Bang Room ช่อง แบงแชนแนล- แตกฟองLive ช่อง แบงแชนแนล- Wake Club ช่อง 5 - คู่ไลค์สุดขอบจอ ช่อง Amarin tv- รถโรงเรียน High School Reunion (ช่อง จีเอ็มเอ็ม 25)- O:IC ช่อง แบงแชนแนล- รถโรงเรียน School Rangers (ช่อง จีเอ็มเอ็ม 25)- ไทยทึ่ง (ช่อง จีเอ็มเอ็ม 25)- รายการทางช่อง CHACHALEO คู่กับ อริต์ตา รามณรงค์ (20 มกราคม พ.ศ. 2562 - ปัจจุบัน) 

**ผลงานอื่นๆ**
 พรีเซนเตอร์ ไอศกรีมวอลล์ คอนเนตโต- แก๊งนักสืบรายการ I Can See Your Voice Thailand นักร้องซ่อนแอบ

**อ้างอิง**

**แหล่งข้อมูลอื่น**
 leo_saussay- agzleo
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ชาวไทยเชื้อสายฝรั่งเศส
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากกรุงเทพมหานคร
แกงเผ็ด

ส่วนประกอบเครื่องแกง
แกงเผ็ด เป็นหนึ่งในแกงยอดนิยมของคนไทย พริกแกงที่ใช้ทำจากพริกแดงเป็นหลัก (จึงอาจเรียกว่า แกงแดง) โดยมีส่วนผสมของกะทิเป็นหลักในการแกง นิยมแกงกับเนื้อไก่ เนื้อวัว เนื้อหมู เนื้อเป็ดหรือกุ้ง หรือเต้าหู้สำหรับผู้เป็นมังสวิรัติและใส่หน่อไม้ มะเขือเปราะ และใบโหระพา

**เครื่องปรุง**
พริกแกงเผ็ดมักเตรียมในครกและสาก มีสีแดงมาจากพริกชี้ฟ้าแห้ง ส่วนประกอบหลักมีดังนี้ กระเทียม หอมแดง พริกแห้ง ข่า กะปิ เกลือ ผิวมะกรูด รากผักชี ลูกผักชี เมล็ดยี่หร่า พริกไทย และตะไคร้

**วิธีเตรียม**
เริ่มจากการผัดพริกแกงในกระทะกับน้ำมัน หลังจากนั้นจึงเติมกะทิและเนื้อสัตว์ต่าง ๆ ในน้ำแกงเช่นเนื้อไก่ เนื้อวัว เนื้อหมู เนื้อเป็ด หรือกุ้ง และบางครั้งอาจเติมเนื้อกบหรือเนื้องู แต่นิยมเพียงสามอย่างแรกเท่านั้น เนื้อสัตว์จะถูกหั่นให้พอดีคำ จากนั้นจึงเติมน้ำปลา น้ำตาล ใบมะกรูด มะเขือเปาะ หน่อไม้ และใบโหระพา

**อ้างอิง**

**แหล่งข้อมูลอื่น**
  Article About Red Curry and other Thai curries-  Red Curry Paste recipe date=2015-05-24 
หมวดหมู่:แกง
หมวดหมู่:อาหารจากเนื้อหมู
หมวดหมู่:อาหารจากเนื้อวัว
หมวดหมู่:อาหารจากเนื้อไก่
หมวดหมู่:อาหารจากเนื้อเป็ด
หมวดหมู่:อาหารไทย
แผ่นดินไหวเก็นโรกุ พ.ศ. 2246

แผ่นดินไหวเก็นโรกุ  พ.ศ. 2246 (Genroku Daijishin) เกิดขึ้นเมื่อวันที่ 31 ธันวาคม พ.ศ. 2246 ที่เอโดะ  (ปัจจุบันคือ กรุงโตเกียว) มีจุดศูนย์กลางอยู่บริเวณอ่าวซางามิ ทางทิศตะวันออกเฉียงใต้ของคาบสมุทรโบโซ  ทำให้มีผู้เสียชีวิตประมาณ 2,300 คน ทำความเสียหายให้กับเมืองเอโดะ โอดาวาระ คาวาซากิ ซึ่งอยู่บนที่ราบคันโต  บางส่วนของพระราชวังโชกุนโทกูงาวะ สึนาโยชิ พังทลายลง  และทำให้เกิดเพลิงไหม้ทั้งเมืองในวันต่อมา 
แผ่นดินไหวครั้งนี้ทำให้เกิดสึนามิพัดเข้าสู่ชายฝั่งตะวันออกเฉียงใต้ของเกาะฮนชู สร้างความเสียหายให้กับบริเวณคาบสมุทรโบโซ อ่าวซางามิ และหมู่เกาะอิซุ ซึ่งทำให้มีผู้เสียชีวิตมากกว่า 5,233 - 10,000 คน จากแผ่นดินไหวและสึนามิ

**อ้างอิง**
หมวดหมู่:แผ่นดินไหวในประเทศญี่ปุ่น
หมวดหมู่:พ.ศ. 2246
หมวดหมู่:แผ่นดินไหวในภูมิภาคคันโต
หมวดหมู่:แผ่นดินไหวเมกะทรัสต์
หมวดหมู่:สึนามิในประเทศญี่ปุ่น
เฮฟวี่ ดี!

เฮฟวี่ ดี! (ヘビィ・D!; Heavy D!) เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค  '94 (ภาคแรก) โดยเป็นหัวหน้าในสังกัดอเมริกันสปอร์ททีม และใช้ทักษะมวยสากลในการแข่งขัน ซึ่งสมาชิกในทีมของเฮฟวี่ ดี! ได้แก่ ลัคกี้ กลาวเบอร์ และ ไบรอัน แบทเลอร์ ชื่อของเฮฟวี่ ดี! มาจากกลุ่มศิลปินฮิปฮอป เฮฟวี่ ดี แอนด์ เดอะบอยส์ ผู้ให้เสียงพากย์เฮฟวี่ ดี! คือโทชิคารุ นิชิมูระ

**ประวัติตามท้องเรื่อง**
เฮฟวี่ ดี! เคยเป็นนักมวยที่มีชื่อเสียง แต่ถูกให้ออกจากการแข่งขันทั่วไปเนื่องด้วยได้รับบาดเจ็บสาหัสในการต่อสู้ ต่อมาเฮฟวี่ ดี!,  ลัคกี้ กลาวเบอร์ และไบรอัน แบทเลอร์ ได้รับเชิญร่วมแข่งขันในรายการ KOF '94 โดยได้รวมตัวกันในชื่อของอเมริกันสปอร์ททีม (ชื่อเดิมในเดอะคิงออฟไฟท์เตอร์ส '94 คือทีม U.S.A.) เช่นเดียวกับเพื่อนร่วมทีมของเขา เฮฟวี่ ดี! มักโชคไม่ดีที่ถูกฉกชิงคำเชิญการแข่งขันโดยทีมอื่นแทนในซีรีส์นี้ รวมทั้งเป็นเรื่องขบขันที่ปรากฏเหตุการณ์ดังกล่าวอยู่ในเกมชุดอื่น

**ข้อมูลจำเพาะ**
 ชื่อ : เฮฟวี่ ดี! (Heavy D!)- สัญชาติ : USA- เกิดวันที่ : 25 มีนาคม- ส่วนสูง : 208 ซม.- น้ำหนัก : 113 กก.- กรุ๊ปเลือด : A- งานอดิเรก : ฟังเพลง 'NEW JACK SWING'- สิ่งที่ชอบ : แมวที่เขาเลี้ยง (มีชื่อว่า พูห์)- สิ่งที่เกลียด : การดีแต่พูด- ท่าไม้ตาย : ไฮ-สปีด พั้นช์, ทอร์นาโด พั้นช์, เอเนอร์จี้ สปาร์ค, เอเนอร์จี้ ไกเซอร์ และ แคนน่อน พั้นช์

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "เฮฟวี่ ดี!" -  The King of Fighters 10th Anniversary Official Website
หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนักมวยสากล
ลัคกี้ กลาวเบอร์

ลัคกี้ กลาวเบอร์ (ラッキー・グローバー; Lucky Glauber) เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค  '94 (ภาคแรก) โดยเป็นสมาชิกในสังกัดอเมริกันสปอร์ททีม และใช้ทักษะของกีฬาบาสเก็ตบอล ผสมคาราเต้ในการแข่งขัน โดยสมาชิกในทีมของลัคกี้ กลาวเบอร์ ได้แก่ เฮฟวี่ ดี! และ ไบรอัน แบทเลอร์

**ประวัติตามท้องเรื่อง**
ลัคกี้ กลาวเบอร์ เป็นแชมเปี้ยนคาราเต้ ซึ่งเป็นอดีตนักบาสเก็ตบอลมาก่อน ก่อนที่จะได้รับการทาบทามจากเฮฟวี่ ดี!ให้ร่วมการแข่งขันเดอะคิงออฟไฟท์เตอร์ส นอกเหนือจากความต้องการที่จะเพิ่มความมั่นใจให้กับเพื่อนของเขาแล้ว เขายังเข้าร่วมการแข่งขันเพื่อทดสอบทักษะการต่อสู้ของเขาด้วย ภายหลังจากการแข่งขันเสร็จสิ้น เขากล่าวว่าเขาจะหวนกลับมาในถนนแห่งการต่อสู้นี้อีกครั้ง
ลัคกี้เข้าร่วมเป็นสมาชิกของอเมริกันสปอร์ททีม ซึ่งโดยปกติแล้วจะเข้าร่วมในการแข่ง KOF ทว่าบางคราว คำเิชิญของเขากลับถูกขโมยโดยผู้เข้าร่วมแข่งขันอื่น เช่นเดียวกับ นีโอจีโอ แบทเทิล โคลีเซียม ที่เชอร์มี่ได้ปราบลัคกี้ แล้วนำใบคำเชิญของเขาไปเข้าร่วมแข่งขันแทน รวมทั้ง มาโคโตะ มิโซกูชิเองก็นำใบคำเชิญของเขาไปร่วมการแข่งขันในรายการ KOF Maximum Impact Regulation A ด้วยเช่นกัน

**ข้อมูลจำเพาะ**
 ชื่อ : ลัคกี้ กลาวเบอร์ (Lucky Glauber)- สัญชาติ : USA- เกิดวันที่ : 2 ธันวาคม- ส่วนสูง : 222 ซม.- น้ำหนัก : 105 กก.- กรุ๊ปเลือด : AB- งานอดิเรก : สะสมภาพโปสการ์ดการแข่งขัน- สิ่งที่ชอบ : ลูกบาสเก็ตบอลที่เขาใช้ในการทำศึก- สิ่งที่เกลียด : เสียงที่เกิดจากการเสียดสีของแก้ว- ท่าไม้ตาย : Super Speed, Energy Pillar และ Weapon of Fire

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "ลัคกี้ กลาวเบอร์" -  The King of Fighters 10th Anniversary Official Website
หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนักคาราเต้
หมวดหมู่:สิ่งก่อสร้างในสมัยกรุงสุโขทัย

สิ่งก่อสร้าง ที่สร้างขึ้นในสมัยกรุงสุโขทัยเป็นราชธานี (พ.ศ. 1781-พ.ศ. 1981)
หมวดหมู่:อาณาจักรสุโขทัย
หมวดหมู่:กรุงสุโขทัย
ไบรอัน แบทเลอร์

ไบรอัน แบทเลอร์ (ブライアン・バトラー; Brian Battler) เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค  '94 (ภาคแรก) โดยเป็นสมาชิกในสังกัดอเมริกันสปอร์ททีม และใช้ทักษะของกีฬาอเมริกันฟุตบอลมาใช้ในการแข่งขัน โดยสมาชิกในทีมของไบรอัน แบทเลอร์ ได้แก่ เฮฟวี่ ดี! และ ลัคกี้ กลาวเบอร์

**ประวัติตามท้องเรื่อง**
ไบรอัน แบทเลอร์ เป็น MVP ที่ทรงพลังมาก่อนที่จะเข้าร่วมศึกเดอะคิงออฟไฟท์เตอร์ส ร่วมทีมเดียวกันกับ เฮฟวี่ ดี! และ ลัคกี้ กลาวเบอร์ จากนั้น ภายหลังจากปี '94 เขาอ้างว่าต้องการเดินทางกลับไปเล่นอเมริกันฟุตบอลดังเดิม และหายหน้าจากวงการต่อสู้หลายปี ก่อนที่จะกลับมาร่วมทีมกันอีกครั้งในปี '98

**ข้อมูลจำเพาะ**
 ชื่อ : ไบรอัน แบทเลอร์ (Brian Battler)- สัญชาติ : USA- เกิดวันที่ : 15 เมษายน- ส่วนสูง : 219 ซม.- น้ำหนัก : 152 กก.- กรุ๊ปเลือด : O- งานอดิเรก : แข่งรถ- สิ่งที่ชอบ : รถไวเปอร์- สิ่งที่เกลียด : การทำงานหนัก- ท่าไม้ตาย : เอเนอร์จี้ แอทแทค และ เอเนอร์จี้ บอดี้

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "ไบรอัน แบทเลอร์" -  The King of Fighters 10th Anniversary Official Website
หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
พืชคลุมดิน

ไฟล์:Vinca major1.jpg|thumb|260px |“พืชคลุมดิน” Vinca major
พืชคลุมดิน (Groundcover) หมายถึงพืชที่มีลักษณะแผ่คลุมพื้นดินที่มีประโยชน์จากการพิทักษ์หน้าดินจากการกัดกร่อนตามธรรมชาติ หรือ ความแห้งแล้ง หรือใช้ในการตกแต่งสวน
หมวดหมู่:พืชกรรมสวนและการทำสวน
หมวดหมู่:ภูมิสถาปัตยกรรม
หมวดหมู่:เรือนกระจก

หมวดหมู่:สิ่งก่อสร้างสำหรับการเกษตรกรรม
หมวดหมู่:สิ่งก่อสร้างที่ทำด้วยแก้ว
หมวดหมู่:พืชกรรมสวนและการทำสวน
หมวดหมู่:อาคารทางวิทยาศาสตร์
หมวดหมู่:สิ่งก่อสร้างที่ทำด้วยแก้ว

หมวดหมู่:วัสดุก่อสร้าง
หมวดหมู่::สิ่งก่อสร้าง
หมวดหมู่::สถาปัตยกรรม
หมวดหมู่:สิ่งก่อสร้างสำหรับการเกษตรกรรม

หมวดหมู่:สิ่งก่อสร้างแบ่งตามประเภท
หมวดหมู่:เกษตรกรรม
หมวดหมู่:สิ่งก่อสร้าง
เซียมหล่อตือ หมูสยาม

เซียมหล่อตือ หมูสยาม  เป็นสตูดิโออัลบั้มลำดับที่ 21 ของวงคาราบาว  ออกจำหน่ายเดือนธันวาคม พ.ศ. 2543 ซึ่งอยู่ในช่วงรอยต่อทางการเมืองไทย   โดยมีเพลงชื่อเดียวกับอัลบั้มคือ "เซียมหล่อตือ" ซึ่งแปลเป็นไทยว่า หมูสยาม แต่ในเพลงหมายถึง นักการเมืองที่ชอบโกงกินบ้านเมือง  และ "สัญญาหน้าเลือกตั้ง"  ที่มีเนื้อหากล่าวเชิญชวนให้ประชาชนใช้สิทธิ์เลือกตั้งอย่างถูกต้อง  นอกจากนี้ยังมีเพลง "บางระจันวันเพ็ญ"  ซึ่งเป็นเพลงท้ายของภาพยนตร์เรื่อง  บางระจัน ของธนิตย์ จิตนุกูล จนกลายเป็นภาพยนตร์ที่ประสบความสำเร็จอย่างสูงเรื่องหนึ่ง และเป็นเพลงดังตลอดกาลอีกเพลงหนึ่งของคาราบาว  

**รายชื่อเพลง**

**นักดนตรีบันทึกเสียง**
# อ๊อด อ่างทอง 

**ดูเพิ่ม**
 คาราบาว- โกวเล้ง- ชวน หลีกภัย - บางระจัน- แฟนเพจอย่างเป็นทางการของคาราบาว

**แหล่งข้อมูลอื่น**
 http://www.carabao.net/Song/songDetails.asp?songID=245 date=2008-05-02 

**อ้างอิง**
หมวดหมู่:อัลบั้มเพลงของคาราบาว
หมวดหมู่:อัลบั้มเพลงไทยในปี พ.ศ. 2543
ปีเอโตร ดา กอร์โตนา

ปีเอโตร ดา กอร์โตนา หรือ ปีเอโตร แบร์เรตตีนี (Pietro da Cortona หรือ Pietro Berrettini,  ออกเสียง) (1 พฤศจิกายน ค.ศ. 1596 - 16 พฤษภาคม ค.ศ. 1669) เป็นจิตรกรและสถาปนิกของสมัยบาโรกสูงคนสำคัญชาวอิตาลีของในคริสต์ศตวรรษที่ 17 งานที่รู้จักกันดีของดา กอร์โตนาคืองานเขียนจิตรกรรมฝาผนัง แต่ก็ไม่ด้อยไปกว่าความสามารถทางด้านการเป็นการออกแบบสถาปัตยกรรม แม้ว่าดา กอร์โตนาจะมีอิทธิพลเป็นอันมากต่อศิลปินร่วมสมัย แต่ชื่อเสียงในปัจจุบันไม่ค่อยเป็นที่กล่าวถึงเช่นศิลปินที่ถือกันว่าเป็นศิลปินชั้นปรมาจารย์เช่นคาราวัจโจ จานโลเรนโซ แบร์นินี หรือฟรานเซสโก บอโรมินิ

**อ้างอิง**

**ดูเพิ่ม**
 สถาปัตยกรรมบาโรก

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2139
หมวดหมู่:จิตรกรชาวอิตาลี
หมวดหมู่:สถาปนิกชาวอิตาลี
หมวดหมู่:จิตรกรในคริสต์ศตวรรษที่ 17
หมวดหมู่:สถาปนิกในคริสต์ศตวรรษที่ 17
หมวดหมู่:จิตรกรสมัยบาโรก
หมวดหมู่:สถาปนิกบาโรก
หมวดหมู่:บุคคลจากแคว้นตอสคานา
แบงค์ออฟไชน่าทาวเวอร์

แบงค์ออฟไชน่าทาวเวอร์ (Zh-all|t=中銀大廈|s=中银大厦|p=Zhōngyín Dàxià จงหยินต้าเซี่ย, Bank of China Tower หรือ BOC Tower) เป็นตึกระฟ้าแห่งหนึ่งที่ตั้งอยู่ในย่านเซ็นทรัล ทางตะวันตกของเกาะฮ่องกง บนถนน 1 การ์เดน เป็นอาคารสำนักงานใหญ่ของธนาคารแห่งประเทศจีน สาขาฮ่องกง
ตึกนี้ได้รับการออกแบบโดยสถาปนิกชาวจีน ไอ. เอ็ม. เพ โดยตัวตึกมีความสูง 305 เมตร (1,000.7 ฟุต) และเสาอากาศสองตัวรวมความสูงทั้งหมด 367.4 เมตร (1,205.4 ฟุต) และยังเคยเป็นอาคารที่สูงที่สุดในฮ่องกงและทวีปเอเชียตั้งแต่ปี ค.ศ. 1989 ถึง 1992 นอกจากนี้ยังเป็นอาคารแห่งแรกนอกประเทศสหรัฐอเมริกาที่มีความสูงมากกว่า 305 เมตร (1,000 ฟุต) อีกด้วย ในปัจจุบัน แบงค์ออฟไชน่าทาวเวอร์เป็นตึกที่มีความสูงเป็นอันดับ 4 ของฮ่องกง รองจาก เซ็นทรัลพลาซา ทูอินเตอร์เนชัลนัลไฟแนนซ์เซ็นเตอร์ และอินเตอร์เนชันแนลคอมเมิร์ซเซ็นเตอร์

**อ้างอิง**

**แหล่งข้อมูลอื่น**
  About BOC Tower date=2011-01-05  ในเว็บไซด์ธนาคารแห่งประเทศจีน สาขาฮ่องกง-  Great Buildings Online site on BOC Tower- title=แบงค์ออฟไชน่าทาวเวอร์-  แบงค์ออฟไชน่าทาวเวอร์ ใน Skyscraperpage.com-  Buildable paper model of the tower-  ภาพโครงสร้างลิฟต์
หมวดหมู่:ก่อตั้งในฮ่องกงในปี พ.ศ. 2533
หมวดหมู่:ตึกระฟ้าในฮ่องกง
หมวดหมู่:สิ่งก่อสร้างโดยไอ. เอ็ม. เพ
ซัลวาตอร์ โรซา

ซาลวาทอร์ โรซา (Salvator Rosa,  ออกเสียง) (ค.ศ. 1615 - 15 มีนาคม ค.ศ. 1673) เป็นผู้พิมพ์, กวี และ จิตรกรของสมัยบารอกคนสำคัญชาวอิตาลีของในคริสต์ศตวรรษที่ 17 ที่ทำงานส่วนใหญ่ในเนเปิลส์, โรม และ ฟลอเรนซ์ ซาลวาทอร์ โรซามีชื่อเสียงว่าเป็นผู้ฟุ้งเฟ้อและไม่เหมือนผู้ใด และเป็น “นักต่อต้านตลอดกาล” ของสมัยก่อนโรแมนติค

**อ้างอิง**

**ดูเพิ่ม**
 สถาปัตยกรรมบาโรก

**แหล่งข้อมูลอื่น**
 Notes on etchings titled The genius of Salvator Rosa.- Artcyclopedia entry on Salvator Rosa online.- Salvator Rosa Blog
*cname=Salvator Rosa
หมวดหมู่:บุคคลที่เกิดในปี พ.ศ. 2158
หมวดหมู่:จิตรกรชาวอิตาลี
หมวดหมู่:กวีชาวอิตาลี
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรสมัยบาโรก
หมวดหมู่:บุคคลจากนาโปลี
เอเลี่ยน vs พรีเดเตอร์ vs เทอร์มิเนเตอร์

เอเลี่ยน vs พรีเดเตอร์ vs เทอร์มิเนเตอร์ (Aliens versus Predator versus The Terminator) เป็นหนังสือการ์ตูนจากสำนักพิมพ์ดาร์คฮอร์สคอมมิค ที่นำตัวละครดังอย่าง เอเลี่ยน , พรีเดเตอร์ และ เทอร์มิเนเตอร์ มาสู้กัน โดยทางสำนักพิมพ์ ได้จัดพิมพ์ออกมา 4 ฉบับด้วยกัน (ซึ่งจัดจำหน่ายในช่วงเดือน เมษายน ถึง กรกฎาคม ค.ศ. 2000 ที่สหรัฐอเมริกา)

**เนื้อหา**

**ภาค 1**

**ภาค 2: ปีศาจ ปะทะ เครื่องจักร!**

**ภาค 3 บทสรุป**

**ภาค 4 บทสรุป**

**ฉบับนักสะสม**
ฉบับย้อนหลัง- เอเลี่ยน vs พรีเดเตอร์ vs เทอร์มิเนเตอร์ (ดาร์คฮอร์สคอมมิค, 96 หน้า, 2001, ISBN 1-56971-568-8)

**ดูเพิ่ม**
 เอเลี่ยน- พรีเดเตอร์- เทอร์มิเนเตอร์- ซุปเปอร์แมนกับแบทแมน vs เอเลี่ยนกับพรีเดเตอร์

**อ้างอิง**
 title=Aliens vs. Predator vs. The Terminator- title=Aliens vs. Predator vs. The Terminator

**แหล่งข้อมูลอื่น**
 Official Dark Horse websitefix-attempted=yes 
หมวดหมู่:หนังสือการ์ตูนอเมริกัน
หมวดหมู่:การ์ตูนอเมริกัน
หมวดหมู่:เอเลี่ยน
หมวดหมู่:พรีเดเตอร์
หมวดหมู่:เทอร์มิเนเตอร์
หมวดหมู่:หนังสือการ์ตูนข้ามฝั่ง
จอห์น โซน

ไฟล์:Bank of England (soane) - North West Angle by JM Gandy.jpg|thumb|272px |ธนาคารแห่งอังกฤษที่ออกแบบโดยจอห์น โซน
คฤหาสน์วิมเพิลที่ออกแบบโดยจอห์น โซน
จอห์น โซน, RA (John Soane,  ออกเสียง) (10 กันยายน ค.ศ. 1753 - 20 มกราคม ค.ศ. 1837) เป็นสถาปนิกชาวอังกฤษผู้เชี่ยวชาญในสถาปัตยกรรมฟื้นฟูคลาสสิกของคริสต์ศตวรรษที่ 18 และ 19 ลักษณะงานสถาปัตยกรรมของโซนเป็นการใช้เส้นที่สะอาด รูปทรงที่ใหญ่แต่ง่าย รายละเอียดที่เด่นชัด มีความสมส่วน และ ดีเด่นในเรื่องการใช้แหล่งแสง อิทธิพลของงานมาจากปลายสมัยจอร์เจียนที่มาประดังกับสถาปัตยกรรมฟื้นฟูของคริสต์ศตวรรษที่ 19 ไม่จนกระทั่งปลายคริสต์ศตวรรษที่ 19 ที่อิทธิพลของงานของจอห์น โซนจึงได้เป็นที่รู้สึกกันอย่างกว้างขวาง งานชิ้นที่เด่นที่สุดคือธนาคารแห่งอังกฤษที่เป็นสิ่งก่อสร้างที่มีอิทธิพลต่อการสร้างสิ่งก่อสร้างทางการค้าขาย

**งานสถาปัตยกรรมบางชิ้น**
 Aynhoe Park, Aynhoe, Banbury, Oxfordshire- Bank of England- Chillington Hall- Cricket House, Somerset- Dulwich Picture Gallery- Freemasons' Hall, London- Holy Trinity Church Marylebone- Honing Hall, Norfolk- Kelshall Rectory, Hertfordshire- Moggerhanger House, Bedfordshire- Pell Wall Hall, Market Drayton, Shropshire- Piercefield House - Pitzhanger Manor- Royal Belfast Academical Institution- The Royal Hospital, Chelsea- St. John's Church, Bethnal Green- St. Peter's Church, Walworth- Soane's house in Lincoln's Inn Fields, now a museum- South Hill Park- Tyringham Hall, Newport Pagnell, Buckinghamshire- Wimpole Hall, Arrington, Royston, Cambridgeshire- Wokefield Park- Wotton House, Buckinghamshire

**อ้างอิง**

**ดูเพิ่ม **
 สถาปัตยกรรมฟื้นฟูคลาสสิก

**แหล่งข้อมูลอื่น**
 Catalogue of library and museum
หมวดหมู่:บุคคลที่เกิดในปี พ.ศ. 2296
หมวดหมู่:สถาปนิกชาวอังกฤษ
หมวดหมู่:สถาปนิกในคริสต์ศตวรรษที่ 18
หมวดหมู่:สถาปนิกในคริสต์ศตวรรษที่ 19 
หมวดหมู่:สถาปนิกฟื้นฟูคลาสสิก
หมวดหมู่:บุคคลจากเทศมณฑลออกซฟอร์ดเชอร์
รายพระนามคู่อภิเษกสมรสในราชวงศ์มูฮัมหมัดอาลี

รายพระนามพระคู่ครองในราชวงศ์มูฮัมหมัดอาลี เป็นพระยศของคู่สมรสของกษัตริย์แห่งอียิปต์ในช่วงราชวงศ์มูฮัมหมัดอาลี ซึ่งตำแหน่งนี้ได้เริ่มการใช้ในรัชสมัยของพระเจ้าฟูอัดที่ 1 แห่งอียิปต์ (ครองราชย์  1917-1936) ซึ่งได้เปลี่ยนแปลงพระยศของพระองค์เองจากสุลต่านแห่งอียิปต์เป็นกษัตริย์แห่งอียิปต์พร้อมกับตำแหน่งพระคู่สมรสด้วย โดยผู้ที่ได้รับแต่งตั้งพระยศสมเด็จพระราชินีแห่งอียิปต์พระองค์แรกคือ สมเด็จพระราชินีนาซลีแห่งอียิปต์ (1919-1936) ส่วนพระราชินีองค์สุดท้ายคือสมเด็จพระราชินีฟาดิลาแห่งอียิปต์ (1976-1999) แม้ว่าจะเสกสมรสภายหลังจากที่พระเจ้าฟูอัดที่ 2 แห่งอียิปต์ สละราชบัลลังก์แล้วก็ตาม แต่พระองค์ก็ยังถือเป็นผู้อ้างสิทธิในตำแหน่งสมเด็จพระราชินีแห่งอียิปต์ ภายหลังฟาดิลาก็ได้หย่าขาดจากพระราชสวามี ปัจจุบันจึงดำรงพระยศเป็นเจ้าหญิงนอกราชบัลลังก์

**รายพระนามตำแหน่งพระคู่ครอง**

**ตำแหน่งคีดีฟะห์ (พระชายาในคีดีฟ)**

**ตำแหน่งสุลตานะห์ (พระมเหสีในสุลต่าน)**

**ตำแหน่งสมเด็จพระราชินีแห่งอียิปต์**

**ผู้อ้างสิทธิในตำแหน่งสมเด็จพระราชินี**

**อ้างอิง**
อ
หมวดหมู่:คู่อภิเษกสมรสในพระมหากษัตริย์อียิปต์
ฌานแห่งบูร์บง

ฌานแห่งบูร์บง สมเด็จพระราชินีแห่งฝรั่งเศส (Jeanne de Bourbon; Joanna of Bourbon; 3 กุมภาพันธ์ ค.ศ. 1338 - 6 กุมภาพันธ์ ค.ศ. 1378) เป็นสมเด็จพระราชินีแห่งฝรั่งเศสในพระเจ้าชาร์ลที่ 5 แห่งฝรั่งเศส ระหว่างปี ค.ศ. 1364 จนเสด็จสวรรคตเมื่อวันที่ 6 กุมภาพันธ์ ค.ศ. 1378
ฌานแห่งบูร์บงประสูติเมื่อวันที่ 3 กุมภาพันธ์ ค.ศ. 1338 ที่แว็งแซนในฝรั่งเศส เป็นพระธิดาในปีเตอร์ ดยุคแห่งบูร์บง และอีซาแบลแห่งวาลัว ดัชเชสแห่งบูร์บง และสิ้นพระชนม์เมื่อ 6 กุมภาพันธ์ ค.ศ. 1378 ในกรุงปารีสในฝรั่งเศส

**ดูเพิ่ม**
 ราชวงศ์บูร์บง - ราชวงศ์วาลัว 

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 1881
หมวดหมู่:ราชินีแห่งฝรั่งเศส
หมวดหมู่:ราชวงศ์วาลัว
หมวดหมู่:ราชวงศ์บูร์บง
หมวดหมู่:เสียชีวิตจากการคลอดบุตร
หมวดหมู่:ดัชเชสแห่งนอร์มังดี
ตระกูลเดลลาโรเวเร

ไฟล์:Blason famille it Della Rovere01.svg|thumb|260px |ตราอาร์มของตระกูลเดลลาโรเวเร “เดลลาโรเวเร” แปลว่า “มาจากต้นโอ้ค”
ตระกูลเดลลาโรเวเร (House of della Rovere ( ออกเสียง)) เป็นตระกูลที่มีความสำคัญทางประวัติศาสตร์ของอิตาลี เริ่มจากการตระกูลที่มีฐานะที่ปานกลางในซาโวนาในลีกูเรียจนไต่เต้าขึ้นมาเป็นตระกูลสำคัญด้วยคติเห็นแก่ญาติและการแต่งงานกับตระกูลที่มีฐานะดีและมีตำแหน่งสูงที่ทำการจัดการโดยพระสันตะปาปาสององค์ของตระกูลเดลลาโรเวเรเอง -- ฟรานเชสโค เดลลา โรเวเรผู้มีตำแหน่งเป็นสมเด็จพระสันตะปาปาซิกส์ตุสที่ 4 (ค.ศ. 1471-ค.ศ. 1484) และหลานจูลิอาโนหรือ(สมเด็จพระสันตะปาปาจูเลียสที่ 2 (ค.ศ. 1503-ค.ศ. 1513) พระสันตะปาปาซิกส์ตุสเป็นผู้สร้างชาเปลซิสตินที่ตั้งชื่อตามพระองค์ ตระกูลเดลลาโรเวเรมีวัดประจำตระกูลในกรุงโรมชื่อบาซิลิกาซานเปียโตรอินวินโคลี
การจัดการแต่งงานที่ประสบความสำเร็จมากที่สุดคือการก่อตั้งสายดยุคแห่งเออร์บิโน สายตระกูลนี้มาสิ้นสุดลงในปี ค.ศ. 1626 เมื่อสมเด็จพระสันตะปาปาเออร์บันที่ 8 ผนวกเออร์บิโนเข้ามาเป็นส่วนหนึ่งของ อาณาจักรพระสันตะปาปา ที่มอบให้โดยดยุคคนสุดท้ายของเออร์บิโน ฟรานเชสโค มาเรียที่ 2 เดลลา โรเวเร หลังจากเสียชีวิตของทายาทฟรานเชสโค อูบาลโด เดลลา โรเวเร
เมื่อฟาสซิสต์เข้ามายึดอำนาจในอิตาลี คฤหาสน์ของตระกูลเดลลาโรเวเรก็ถูกบุก สมาชิกในตระกูลเสียชีวิตไปหลายคน ลูกชายคนที่สามหนีไปนิวยอร์กหลังจากที่ซ่อนตัวอยู่ในบ่อน้ำอยู่สี่วันdate=August 2009

**สายตระกูล**
เส้นไข่ปลาแสดงว่าผู้นั้นปรากฏมากว่าสองครั้ง
ตัวใหญ่แสดงว่าเป็นนามสกุลของลูกไม่ว่าจะแต่งงานกี่ครั้ง
ทุกคนในผังนี้ใช้นามสกุลเดลลา โรเวเรนอกจากจะระบุเป็นอื่น

**อ้างอิง**
  Genealogy of Leonardo della Rovere date=2012-08-29 
หมวดหมู่:ชาวอิตาลี
หมวดหมู่:ขุนนางอิตาลี
*
วงจรกรองดิจิตอล

ในทางอิเล็กทรอนิกส์ วงจรกรองดิจิตอล (digital filter) เป็นวงจรกรองที่ทำงานโดยการดำเนินการเชิงคณิตศาสตร์ในรูปสื่อของสัญญาณ ซึ่งตรงกันข้ามกับวงจรกรองแบบแอนะล็อกรุ่นก่อนๆ ที่ทำงานทั้งหมดในขอบข่ายแอนะล็อก และจะต้องอิงกับเครือข่ายเชิงกายภาพ ของอุปกรณ์อิเล็กทรอนิกส์ (เช่น ตัวต้านทาน ตัวเก็บประจุ และทรานซิสเตอร์ เป็นต้น) เพื่อให้ได้ผลการกรองที่ต้องการ 
วงจรกรองแบบดิจิตอลสามารถให้ผลการกรองใดๆ ที่สามารถแสดงเป็นฟังก์ชันทางคณิตศาสตร์ หรือขั้นตอนวิธีทางคณิตศาสตร์ ข้อจำกัดเบื้องต้นสองอย่างของวงจรกรองดิจิตอล ก็คือ ความเร็ว (วงจรกรองไม่สามารถทำงานได้เร็วกว่าคอมพิวเตอร์) และเรื่องของต้นทุน อย่างไรก็ตาม เมื่อต้นทุนของไอซียังคงลดลงเรื่อยๆ ฟิลเตอร์แบบดิจิตอลก็เป็นที่แพร่หลายมากขึ้น และปัจจุบันกลายเป็นส่วนประกอบที่จำเป็นในอุปกรณ์ต่างๆ เช่น วิทยุ โทรศัพท์มือถือ และเครื่องรับวิทยุสเตอริโอ เป็นต้น

**แหล่งข้อมูลอื่น**
 WinFilter – Free filter design software- Filtplot date=2010-03-23  – Free customizable digital filter design software built with python and boost (WinXP/Ubuntu 6.10/RHEL-4). Also with interactive web interface.- DISPRO date=2006-04-08  – Free filter design software- Java demonstration of digital filters- IIR Explorer educational software- Introduction to Filtering- Introduction to Digital Filters
หมวดหมู่:การประมวลผลสัญญาณดิจิทัล
หมวดหมู่:อิเล็กทรอนิกส์
ฟุตบอลโลก 1958

ฟุตบอลโลก 1958 (1958 FIFA World Cup) เป็นการแข่งขันฟุตบอลโลกครั้งที่ 6 ที่จัดขึ้นที่ประเทศสวีเดน ระหว่างวันที่ 8 มิถุนายน - 29 มิถุนายน ค.ศ. 1958 โดยประเทศสวีเดนได้รับเลือกเป็นประเทศเจ้าภาพจากฟีฟ่าเมื่อเดือนมิถุนายน ค.ศ. 1950 ผู้ชนะการแข่งขันครั้งนี้คือทีมบราซิล ชนะทีมสวีเดน 5-2 ในรอบตัดสิน ถือเป็นการชนะครั้งแรกของทีมบราซิล และยังเป็นการแจ้งเกิดในเวทีระดับโลกของเด็กหนุ่มวัย 17 ปี ผู้มากความสามารถที่ชื่อ เปเล่
นอกจากนี้แล้ว จัสต์ ฟองเตง กองหน้าของฝรั่งเศสยังได้สร้างสถิติยิง 13 ประตู อันเป็นสถิติดาวซัลโวสูงสุดของฟุตบอลโลกเพียงสมัยเดียวตั้งแต่บัดนั้นจนถึงปัจจุบันนี้ และยังเป็นการแจ้งเกิดของผู้รักษาประตูสหภาพโซเวียตที่เป็นตำนานมาจนถึงทุกวันนี้ คือ เลฟ ยาชิน
อีกทั้งยังมีการนำการแข่งขันในปีดังกล่าว มาสร้างเป็นภาพยนตร์ ในเชิงจิตวิทยา โดยใช้ชื่อเรื่อง Konspiration 58

**รายชื่อประเทศที่เข้ารอบ**
เอเอฟซี (0)- None qualified
ซีเอเอฟ (0)- None qualified
คอนคาแคฟ (1)- 1934
คอนเมบอล (3)- ARG- 1889- 1954
ยูฟ่า (12)- AUT- Czechoslovakia- ENG- FRA- HUN- NIR- SCO- 1955 - SWE (เจ้าภาพ)- 1953- West Germany (title holders)- YUG
Qualifying countries and their results

**สนามแข่งขัน**

**อ้างอิง**

หมวดหมู่:พ.ศ. 2501
หมวดหมู่:การแข่งขันฟุตบอลนานาชาติที่ประเทศสวีเดนเป็นเจ้าภาพ
วาแรกเตอร์

สัญลักษณ์ของวาแรกเตอร์
ในทางอิเล็กทรอนิกส์ วาแรกเตอร์ หรือ วาริแคป หรือ จูนนิ่ง ไดโอด (varicap, varactor, tuning diode) เป็นอุปกรณ์อิเล็กทรอนิกส์ ประเภทไดโอด มีความสามารถแปรค่าความจุได้ 

**การใช้งาน**
วาแรกเตอร์มักจะใช้ในพารามีตริกแอมปลิไฟร์, พารามีตริก ออสซิลเลเตอร์ และออสซิลเลเตอร์แบบควบคุมด้วยความถี่ อันเป็นส่วนหนึ่งของเฟสล็อกลูป และเครื่องสังเคราะห์ความถี่ (frequency synthesizer) โดยหลักแล้ว จะนำไปใช้เป็นคาปาซิเตอร์ควบคุมด้วยแรงดัน และทำหน้าที่เร็กติไฟเออร์เป็นอันดับรองลงมา 

**การทำงาน**
โครงสร้างภายในของวาแรกเตอร์
หลักการทำงานของวาแรกเตอร์

**แหล่งข้อมูลอื่น**
  Learning by Simulations Calculation of the characteristics of a varactor diode for various doping profiles-  date=2009-12-03  Trimless IF VCO: Part 1: Design Considerations from Maxim.-  Basics of varactor diode with design tips date=2010-01-03 
หมวดหมู่:ตัวเก็บประจุ
หมวดหมู่:อุปกรณ์อิเล็กทรอนิกส์
ฌาน เดเวรอ

ฌาน เดเวรอ สมเด็จพระราชินีแห่งฝรั่งเศส (Jeanne d'Évreux; ค.ศ. 1310 - 4 มีนาคม ค.ศ. 1371) เป็นพระราชินีแห่งฝรั่งเศสและนาวาร์ และพระอัครมเหสีองค์ที่สามในพระเจ้าชาร์ลที่ 4 แห่งฝรั่งเศส ระหว่างค.ศ. 1325 ถึง ค.ศ. 1328 มารีผู้ประสูติเมื่อปี ค.ศ. 1310 เป็นธิดาของหลุยส์แห่งเอเวรอ (ผู้เป็นพระปิตุลาของพระเจ้าชาร์ล) กับ มาร์กาเรตแห่งอาร์ตัว เนื่องจากทั้งสองพระองค์เป็นพระญาติกัน การสมรสจึงต้องทำการขออนุญาตจากพระสันตะปาปาก่อน เมื่อได้รับการอนุญาตจากสมเด็จพระสันตะปาปาจอห์นที่ 22 ทั้งสองพระองค์จึงทรงสมรสได้ ฌานและพระเจ้าชาร์ลไม่มีพระราชโอรสด้วยกันทำให้ราชวงศ์กาเปเซียงต้องมาสิ้นสุดลง แต่มีพระราชธิดาสามพระองค์ คือ ฌาน, มารี และบล็องช์แห่งฝรั่งเศส ดัชเชสแห่งออร์เลอ็อง
สมบัติสองชิ้นของฌานที่ยังมีเหลืออยู่คือหนังสือสวดมนต์และประติมากรรมพระแม่มารีและพระบุตร หนังสือประจำชั่วโมงของพระองค์ที่เรียกว่า "หนังสือประจำชั่วโมงฌาน เดเวรอ" (Hours of Jeanne d'Evreux) ในปัจจุบันเป็นสมบัติของเดอะคลอยสเตอส์ของพิพิธภัณฑ์ศิลปะเมโทรโพลิทัน ส่วนประติมากรรมที่สูง 69 เซนติเมตร (กะไหล่เงินและลงยา) ที่ฌานมอบให้แก่มหาวิหารแซ็ง-เดอนีนั้นปัจจุบันอยู่ที่พิพิธภัณฑ์ลูฟวร์
ไฟล์:Pucelle.jpg|thumb|left|"หนังสือประจำชั่วโมงฌาน เดเวรอ"
หนังสือวิจิตรหนังสือประจำชั่วโมงของพระองค์เป็นงานที่จ้างให้ฌ็อง ปูว์แซลทำระหว่าง ค.ศ. 1324  ถึง ค.ศ. 1328 ที่อาจจะเป็นของขวัญจากพระราชสวามี เนื้อหาเป็นบทสวดมนต์ที่จัดเป็นชั่วโมง และอุทิศให้แก่พระเจ้าหลุยส์ที่ 9 หรือนักบุญหลุยส์ผู้เป็นพระอัยกาของพระองค์
ฌาน เดเวรอสิ้นพระชนม์เมื่อวันที่ 4 มีนาคม ค.ศ. 1371 ที่วังบรี-กงต์-รอแบร์ราว 20 ไมล์ทางตะวันออกเฉียงใต้ของปารีส พระศพบรรจุไว้ที่มหาวิหารแซ็ง-เดอนี

**อ้างอิง**
  The Hours of Jeanne d'Evreux at the Cloisters

**ดูเพิ่ม**
 ราชวงศ์ลักเซมเบิร์ก - ราชวงศ์กาแป 
หมวดหมู่:บุคคลที่เกิดในปี พ.ศ. 1853
หมวดหมู่:ราชินีแห่งฝรั่งเศส
หมวดหมู่:ราชวงศ์กาแป
หมวดหมู่:บุคคลในคริสต์ศตวรรษที่ 14
ฟุตบอลโลก 1962

ฟุตบอลโลก 1962 (1962 FIFA World Cup) เป็นการแข่งขันฟุตบอลโลกครั้งที่ 7 ที่จัดขึ้นที่ประเทศชิลี ระหว่างวันที่ 30 พฤษภาคม ถึง 17 มิถุนายน ค.ศ. 1962 โดยประเทศชิลีได้รับเลือกเป็นประเทศเจ้าภาพจากฟีฟ่าในเดือนมิถุนายน ค.ศ. 1956 เป็นการแข่งฟุตบอลโลกที่กลับมาจัดที่ทวีปอเมริกาใต้หลังจาก 12 ปีก่อน ผู้ชนะการแข่งขันครั้งนี้คือทีมชาติบราซิล ที่ชนะทีมชาติเชโกสโลวะเกีย 3-1 ในรอบตัดสิน

**รายชื่อประเทศที่เข้ารอบ**
เอเอฟซี (0)- ไม่ผ่านรอบคัดเลือก
ซีเอเอฟ (0)- ไม่ผ่านรอบคัดเลือก
คอนคาแคฟ (1)- 1934
คอนเมบอล (5)- ARG- 1960- CHI (เจ้าภาพ)- COL- URU
ยูฟ่า (10)- 1946- Czechoslovakia- ENG- HUN- 1946- 1955 - 1945- SUI- West Germany- YUG
ไฟล์:1962 world cup qualification.png|thumb|upright=1.5|ผ่านรอบคัดเลือก ตกรอบคัดเลือก ไม่ได้เป็นสมาชิกฟีฟ่า

**สนามแข่งขัน**

**อ้างอิง**

หมวดหมู่:พ.ศ. 2505
หมวดหมู่:การแข่งขันฟุตบอลนานาชาติที่ประเทศชิลีเป็นเจ้าภาพ
ฟุตบอลโลก 1966

ฟุตบอลโลก 1966 (1966 FIFA World Cup) เป็นการแข่งขันฟุตบอลโลกครั้งที่ 8 ที่จัดขึ้นที่ประเทศอังกฤษระหว่างวันที่ 11 กรกฎาคม - 30 กรกฎาคม ค.ศ. 1966 โดยประเทศอังกฤษได้รับเลือกเป็นประเทศเจ้าภาพจากฟีฟ่าเมื่อเดือนสิงหาคม ค.ศ. 1960 เพื่อเฉลิมฉลองครบรอบ 100 ปีในการจัดมาตรฐานของฟุตบอลในอังกฤษ ทั้งนี้ทีมชาติอังกฤษชนะการแข่งขัน ชนะทีมชาติเยอมนีตะวันตกไป 4-2 ในรอบตัดสิน ถือเป็นครั้งแรก (และปัจจุบันยังเป็นครั้งเดียว) ที่ทีมชาติอังกฤษชนะการแข่งขันฟุตบอลโลก และยังเป็นประเทศเจ้าภาพที่ชนะการแข่งขันนับตั้งแต่ที่อิตาลีในปี 1934

**รายชื่อประเทศที่เข้ารอบ**
เอเอฟซี (1)- North Korea 
ซีเอเอฟ (0)- ไม่ผ่านรอบคัดเลือก
โอเอฟซี (0)- ไม่ผ่านรอบคัดเลือก
คอนคาแคฟ (1)- MEX 
คอนเมบอล (4)- ARG - BRA - CHI - URU 
ยูฟ่า (10)- BUL - ENG  (เจ้าภาพ)- FRA - HUN - 1946 - POR - Soviet Union  - ESP - SUI - West Germany 
ไฟล์:1966 world cup qualification.png|thumb|upright=1.5|ผ่านรอบคัดเลือก ตกรอบคัดเลือก ไม่ได้เป็นสมาชิกฟีฟ่า

**สนามแข่งขัน**

**แมตซ์การแข่งขัน**

**รอบแบ่งกลุ่ม**

**กลุ่ม 1**
----
----
----
----
----

**กลุ่ม 2**
West Germany were placed first due to superior goal average.
----
----
----
----
----

**กลุ่ม 3**
----
----
----
----
----

**กลุ่ม 4**
}
----
----
----
----
----

**รอบก่อนรองชนะเลิศ**
----
----
----

**รอบรองชนะเลิศ**
----

**รอบชิงชนะเลืศ**

**อ้างอิง**

หมวดหมู่:พ.ศ. 2509
หมวดหมู่:การแข่งขันฟุตบอลนานาชาติที่ประเทศอังกฤษเป็นเจ้าภาพ
หมวดหมู่:การคว่ำบาตรกีฬานานาชาติ
ฟุตบอลโลก 1970

ฟุตบอลโลก 1970 (1970 FIFA World Cup) เป็นการแข่งขันฟุตบอลโลกครั้งที่ 9 ที่จัดขึ้นที่ประเทศเม็กซิโก  ระหว่างวันที่ 31 พฤษภาคม ถึง 21 มิถุนายน ค.ศ. 1970 โดยประเทศเม็กซิโกได้รับเลือกเป็นประเทศเจ้าภาพจากฟีฟ่าเมื่อเดือนตุลาคม ค.ศ. 1964 ถือเป็นการแข่งขันครั้งแรกในทวีปอเมริกาเหนือ และเป็นครั้งแรกที่จัดขึ้นนอกทวีปอเมริกาใต้และยุโรป ผู้ชนะการแข่งขันครั้งนี้คือทีมชาติบราซิล ชนะทีมชาติอิตาลีไป 4-1 ในรอบตัดสิน
ฟุตบอลโลกครั้งนี้นับเป็นครั้งแรกที่มีการถ่ายทอดสดกลับมายังประเทศไทย และคนไทยก็มีได้โอกาสชมฟุตบอลโลกสด ๆ เป็นครั้งแรกผ่านทางจอโทรทัศน์ในนัดชิงชนะเลิศ

**รายชื่อประเทศที่เข้ารอบ**
เอเอฟซี (1)- ISR 
ซีเอเอฟ (1)- MAR 
โอเอฟซี (0)- ไม่ผ่านรอบคัดเลือก
คอนคาแคฟ (2)- SLV  - MEX (เจ้าภาพ) 
คอนเมบอล (3)- 1968 - PER - URU 
ยูฟ่า (9)- BEL - 1967 - TCH - ENG (holders)- 1946 - 1965 - 1955  - SWE - FRG 
ไฟล์:1970 world cup qualification.png|thumb|upright=1.5|ผ่านรอบคัดเลือก ตกรอบคัดเลือก ไม่ได้เป็นสมาชิกฟีฟ่า

**สนามแข่งขัน**

**อ้างอิง**

หมวดหมู่:พ.ศ. 2513
หมวดหมู่:การแข่งขันฟุตบอลนานาชาติที่ประเทศเม็กซิโกเป็นเจ้าภาพ
เกล็น มิลเลอร์

อัลตัน เกล็น มิลเลอร์ (Alton Glenn Miller) (1 มีนาคม ค.ศ. 1904 - สาบสูญเมื่อ 15 ธันวาคม ค.ศ. 1944) เป็นนักดนตรีแจ๊ซชาวอเมริกัน ผู้เรียบเรียง นักประพันธ์เพลง และผู้นำวงในยุคเพลงสวิง เขาเป็นหนึ่งในศิลปินที่มียอดขายดีที่สุดตั้งแต่ปี 1939 ถึง 1943 เป็นหนึ่งในผู้นำวงแนวบิ๊กแบนด์ให้เป็นที่รู้จัก ผลงานเพลงของมิลเลอร์เช่น In the Mood, American Patrol, Chattanooga Choo Choo, Tuxedo Junction, Moonlight Serenade, Little Brown Jug และ Pennsylvania 6-5000 ขณะที่เดินทางเพื่อแสดงกับกองทัพสหรัฐอเมริกาในฝรั่งเศสในช่วงสงครามโลกครั้งที่สอง เครื่องบินที่เขาโดยสารก็หายสาบสูญไปในสภาพอากาศอันเลวร้ายเหนือช่องแคบอังกฤษ ไม่พบศพ

**อ้างอิง**
หมวดหมู่:สูญหายในการปฏิบัติหน้าที่
หมวดหมู่:นักดนตรีชาวอเมริกัน
หมวดหมู่:นักทรอมโบน
หมวดหมู่:บุคคลที่หายสาบสูญ
หมวดหมู่:บุคคลจากรัฐไอโอวา
หมวดหมู่:บุคคลจากรัฐโคโลราโด
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ฮัตโตริ ฮันโซ (ซามูไรสปีริท)

ฮัตโตริ ฮันโซ (服部 半蔵; Hattori Hanzo) เป็นตัวละครจากเกม ซามูไร สปีริท โดยเป็นนินจาที่มีคู่ปรับคนสำคัญคือ กัลฟอร์ด ซึ่งเป็นนินจาชาวอเมริกัน นอกจากนี้ ฮัตโตริ ฮันโซ ยังเป็นตัวละครลับที่ปรากฏตัวในเกม เดอะคิงออฟไฟท์เตอร์ส (KOF: Maximum Impact 2) ด้วยเช่นกัน

**ประวัติตามท้องเรื่อง**
ฮัตโตริ ฮันโซ เป็นนินจาที่ทรงอำนาจที่สุดของฝ่ายอิงะ โดยเป็นผู้รับจ้างของโชกุนโทคุกาว่า ในการนำทัพนินจา เขาเป็นผู้เชี่ยวชาญการลอบสังหารศัตรู เช่น ในซามูไรสปีริท V ฮันโซได้รับคำสั่งให้พบกับบิดาของโทคุกาว่า โยชิโทระ ในเนื้อหาของซามูไรสปีริท ฮันโซได้พบกับบุตรชายของเขาซึ่งมีชื่อว่าชินโซซึ่งมีลักษณะนิสัยที่เปลี่ยนไปเนื่องมาจากการครอบงำของอามาคุสะ ชิโร่ โดยเขาได้ต่อสู้เพื่อปกป้องลูกชาย แต่ได้รับคืนมาแต่เพียงร่างของชินโซเท่านั้น ในขณะที่เขาได้ทราบว่าวิญญาณบุตรชายของตนยังคงวนเวียนอยู่ในโลกของปีศาจ เขาจึงพาภรรยากับบุตรคนที่สองซึ่งมีชื่อว่าคันโซช่วยกันอัญเชิญวิญญาณของชินโซกลับคืนมา ในฉากจบของซามูไรสปีริท II พวกเขาประสบความสำเร็จในการค้นหาวิญญาณ แต่คาเอเดะผู้เป็นภรรยาต้องนำวิญญาณของลูกกลับเข้ามารวมร่างกับตัวเขา แม้จะประสบความยากลำบาก แต่ฮันโซก็ได้กลับไปรับใช้เจ้านายของเขาโดยมีบุตรชายอยู่เคียงข้างเสมอมา

**ข้อมูลจำเพาะ**
 ชื่อ : ฮัตโตริ ฮันโซ (服部 半蔵)- สถานภาพ : นินจา- ถิ่นกำเนิด : เดวะ ซันจู; Japan- วันเดือนปีเกิด : ค.ศ. 1754- ส่วนสูง : 179 ซม.- น้ำหนัก : 60 กก.- กรุ๊ปเลือด : A

**ข้อมูลเพิ่มเติม**
 ฮัตโตริ ฮันโซ เป็นตัวละครที่ดัดแปลงมาจากบุคคลในประวัติศาสตร์ของชาวญี่ปุ่น (ดูรายละเอียดเพิ่มเติมได้ที่ชีวประวัติของ ฮัตโตริ ฮันโซ)

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**ดูเพิ่ม**
 กัลฟอร์ด

**แหล่งข้อมูลอื่น**
  ข้อมูลที่เกี่ยวข้องกับ "ฮัตโตริ ฮันโซ" -  Samurai Spirits Official Website
หมวดหมู่:ตัวละครจากเกมชุดซามูไรสปิริตส์
หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนินจา